wickkiey/tamil-wikipedia-markdown huggingface dataset:
# எஸ். டபிள்யூ. ஆர். டி. பண்டாரநாயக்கா


**சொலமன் வெஸ்ட் ரிட்ச்வே டயஸ் பண்டாரநாயக்கா** (, , சுருக்கமாக, **எஸ். டபிள்யூ. ஆர். டி. பண்டாரநாயக்கா** (*S. W. R. D. Bandaranaike*, சனவரி 8, 1899 - செப்டெம்பர் 26, 1959) இலங்கையின் நான்காவது பிரதமர் ஆவர். இவர் பிரதமராக பதவி வகித்த போது பௌத்த பிக்கு ஒருவரால் துப்பாக்கியால் சுட்டுக் கொலை செய்யப்பட்டார்.  

## குடும்பம்
பிறப்பால் பண்டாரநாயக்கா ஓர் அங்கிலிக்கன் கிறிஸ்தவராவார். இவரது வம்சாவளிகள் இந்தியாவில் இருந்து வந்தவர்கள் என்றும், கண்டி இராச்சியத்தில் ஆலயம் ஒன்றின் பூசகராகப் பணியாற்றிய நீலப்பெருமாள் பாண்டாரம் என அழைக்கப்படுபவரிடம் இருந்து வந்ததாகக் கூறப்படுகிறது. பின்னர் தங்கள் பெயரை பண்டாரநாயக்க என சிங்கள வடிவில் மாற்றியது, பின்னர் போர்த்துக்கேயக் கட்டுப்பாட்டுப் பகுதிக்கு இடம்பெயர்ந்து டயஸ் என்ற பெயரை ஏற்றுக்கொண்டது. அவர்கள் போர்த்துகீசியம், டச்சு மற்றும் பிரித்தானிய மொழிபெயர்ப்பாளர்களாகப் பணியாற்றினர்.. சர் சொலமன் டயஸ் பண்டாரநாயக்க இவரது தந்தையாவார். சிறுவயதில் ஏற்பட்ட நோய்கள் காரணமாக பாடசாலை செல்லாத இவர் வீட்டில் இருந்தபடியே கல்வி கற்றார். 15 வயதில் பாடசாலை செல்லத் தொடங்னார். பின்னர் இங்கிலாந்தின் ஒக்ஸ்போட் பல்கலைக்கழகத்தில் சட்டத்தரணியாகக் கல்வி கற்று முடித்த பின்னர் இலங்கை அரசியலில் ஈடுபடத் தொடங்கினார். பண்டாரநாயக்க இலங்கையில் அரசியல் செல்வாக்கு மிகுந்து காணப்பட்ட இரத்வத்தை பரம்பரையைச் சேர்ந்த சிறிமாவோ திருமணம் செய்து கொண்டார். தனது கணவரின் மரணத்துக்குப் பின்னர் சிறிமாவோ கணவரின் கட்சியின் சார்பில் தேர்தலில் போட்டியிட்டு வென்றதன் மூலம் உலகின் முதல் பெண் பிரதமரானார். இவர் இலங்கையின் பிரதமரும் அதிபருமான சந்திரிகா குமாரத்துங்க, அனுரா பண்டாரநாயக்கா மற்றும் சுனேத்திரா பண்டாரநாயக்காவின் தகப்பனாரும் ஆவர்.  

## அரசியல் வாழ்க்கை
பண்டாரநாயக்கா ஓர் அங்கிலிக்கன் கிறிஸ்தவராகப் பிறந்தபோதும் அரசியல் நோக்கங்களுக்காகத் தம்மை ஓர் பௌத்தராகவே அடையாளம் காட்டினார். ஐக்கிய தேசியக் கட்சியில் 1931 முதல் 1951 வரை இணைந்த இவர் பல்வேறு பதவிகளை வகித்தார். இவர் 1951 இல் ஐக்கிய தேசியக் கட்சியில் இருந்து பிரிந்து தனியாக இலங்கை சுதந்திரக் கட்சியினைத் தோற்றுவித்தார்.  

1956 இல் பிரதமராகிய பண்டாரநாயக்கா இலங்கையின் அதிகாரப்பூர்வ மொழியாக இருந்த ஆங்கிலத்தை இல்லாதொழித்து சிங்களத்தை மாத்திரமே அதிகாரப்பூர்வ மொழியாக்கினார்.  

## கொலை
தனது அலுவலகத்தில் வேலை செய்து கொண்டிருக்கும் போது அங்கு வந்த ஞானசார பௌத்த பிக்குவால் சுட்டுக் கொலை செய்யப்பட்டார். மரணச் சடங்குகள் கிறிஸ்தவ முறையிலேயே இடம்பெற்றன.  

## விட்டுச் சென்றவை
1950 இன் நடுப்பகுதியில் தமிழைப் புறக்கணித்து தனிச் சிங்கள கோட்பாடுகளைக் கையாண்டனர். இதுவே இலங்கை இனப்பிரச்சினைக்கு முதல்வித்தாக அமைந்தது எனபது இப்போது பலரும் ஏற்றுக் கொள்ளும் கருத்தாகும். தனிச் சிங்கள சட்டத்தால் தமிழ்ப் பகுதிகளில் ஏற்பட்ட அமைதியின்மையை நீக்கும் நோக்குடன் செய்யப்பட்ட பண்டாரநாயக்க செல்வநாயகம் ஒப்பந்தத்தையும் எதிர்க்கும் விதமாக பௌத்த பிக்கு ஒருவரால் பண்டாரநாயக்கா சுட்டு படுகொலை செய்யபட்டதை அடுத்து மேலும் அப்போது எதிர்கட்சியில் ஜே. ஆர். ஜெயவர்த்தனாவினதும் போராட்டங்கள் காரணமாக கிழித்தெறிந்தார். இதன் மூலம் நாட்டின் தலைமை சிங்கள பௌத்த பேரினவாதத்துக்கு தலை குனியும் நிலைமையை உருவாக்கியவர் இவராகவே கருதப்படுகிறார்.
# பஞ்சாப்

**பஞ்சாப்** (*Punjab*) என்பது பாரசீக மொழியில் "ஐந்து ஆறுகள்". இப்பெயரிலுள்ள விக்கிப்பீடியா கட்டுரைகள்:  

- பஞ்சாப் பகுதி - வரலாற்றுப் பஞ்சாப் பகுதி.
- பஞ்சாப் (இந்தியா): இந்தியாவின் வடமேற்கில் ஒரு மாநிலம்
- பஞ்சாப் (பாகிஸ்தான்): பாகிஸ்தானின் கிழக்கில் ஒரு மாகாணம்
- பஞ்சாப் (பிரித்தானிய இந்தியா) - பிரித்தானிய இந்தியாவில் இருந்த ஒரு மாகாணம்
# இலக்கினம்


பூமியைச் சுற்றியுள்ள வெளி 12 இராசிகளாகப் பிரிக்கப்பட்டுள்ளது. புவி தன்னைத்தானே ஒரு நாளுக்கு ஒருமுறை சுற்றுவதால், அதன் பரப்பிலுள்ள ஒவ்வொரு புள்ளியும் ஒரு நாளில் எல்லா இராசிகளையும் கடந்து செல்கின்றது. பூமிக்குச் சார்பாகப் பார்க்கும்போது இந்த இராசி மண்டலம் ஒரு நாளில் ஒரு முறை பூமியை முழுவதுமாகச் சுற்றிவருகிறது எனலாம். எனவே குறிப்பிட்ட ஒரு நேரத்தில், பூமியிலுள்ள ஒரு புள்ளிக்குச் சார்பாக, அடிவானத்தில் ஏதாவது ஒரு இராசியிலுள்ள ஒரு புள்ளி இருக்கும். சோதிடத்தின்படி, அப்புள்ளியே, அக் குறிப்பிட்ட இடத்திற்கு அந் நேரத்துக்குரிய **இலக்கினம்** (லக்னம்) ஆகும். இது அப்புள்ளி இருக்கும் இராசியில் அது சென்ற கோண அளவைக் குறிக்கும் பாகை, கலை, விகலை அளவுகளில் குறிப்பிடப் படுகின்றது.  

மனிதர்களின் பிறந்த நேரத்துக்குக் கணிக்கப்படும் சாதகக் குறிப்பில், அப் பிறந்த நேரத்தில் அடி வானத்தில் தோன்றிய இராசியின் புள்ளி அச் சாதகத்துக்குரிய இலக்கினமாகக் குறிக்கப்பட்டிருக்கும். பொதுவாக இலக்கினம் என்னும்போது அப் புள்ளி இருக்கும் இராசியின் பெயரையே கூறுவது வழக்கமாயினும், சோதிடத்தில் அச்சொட்டான கணிப்புகள் தேவைப்படும்போது, இலக்கினத்தைக் குறிக்கும் துல்லியமான கோண அளவு பயன்படுகின்றது.
# கார்த்திக் சிவகுமார்



**கார்த்தி** என்று அழைக்கப்படும் **கார்த்திக் சிவகுமார்** (25 மே 1977) என்பவர் தமிழ்நாட்டுத் திரைப்பட நடிகர் ஆவார். இவர் 2004 ஆம் ஆண்டு முதல் பருத்தி வீரன் (2007), ஆயிரத்தில் ஒருவன் (2010), மெட்ராஸ் (2014) போன்ற பல திரைப்படங்களில் நடித்ததன் மூலம் தமிழ்த் திரையுலகின் முன்னணி நடிகர்களில் ஒருவரானார். இவரின் நடிப்புத்திறனால் மூன்று தென்னிந்திய பிலிம்பேர் விருதுகள், எடிசன் விருதுகள், தமிழக அரசு திரைப்பட விருதுகள் போன்றவை வென்றுள்ளார்.மேலும் மணிரத்னம் இயக்கத்தில் வரலாற்றுக் காவியமான பாென்னியின் செல்வன் திரைப்படத்தில் "வந்தியத்தேவன்" கதாபாத்திரத்தில் நடித்துள்ளார்.  

## தனிப்பட்ட வாழ்க்கை
கார்த்தி 1977, மே 25 ஆம் நாளில் நடிகர் சிவகுமார், லட்சுமி ஆகியோர்க்கு சென்னையில் பிறந்தார். இவர் இயந்திரப் பொறியியல் பட்டப்படிப்பை படித்தார். பின்னர் முதுகலை வணிக மேலாண்மை படிப்பை படித்து முடித்தார். இவர் நடிகர் சூர்யாவின் தம்பியும் ஆவார்.  

இவரது திருமணம் சின்னசாமி - ஜோதி மீனாட்சியின் மகள் ரஞ்சனியுடன், 3 சூலை 2011 அன்று கோயம்புத்தூரில் உள்ள கொடிசியா வளாகத்தில் நடைபெற்றது. இவர்களுக்கு உமையாள் என்ற ஒரு மகள் உண்டு.  

## திரைப்பட வாழ்க்கை
இவர் இயக்குநர் மணிரத்னத்திடம் ஆயுத எழுத்து என்ற திரைப்படத்தில் உதவி இயக்குநராகப் பணியாற்றினார். அதை தொடர்ந்து இயக்குநர் அமீர் இயக்கிய பருத்தி வீரன் என்ற திரைப்படத்தில் கதாநாயகனாக அறிமுகமானார். இந்த திரைப்படத்தில் இவருக்கு ஜோடியாக நடிகை பிரியாமணி நடித்துள்ளார். இந்த திரைப்படம் ஜூலை 2005 ஆம் ஆண்டு வெளியிடப்படுமென அறிவித்து நிதி பிரச்சனை காரணமாக சனவரி 2007 ஆம் ஆண்டு வெளியாகி வெற்றியை அடைந்தது. அதை தொடர்ந்து செல்வராகவன் இயக்கிய ஆயிரத்தில் ஒருவன் என்ற திரைப்படத்தில் நடித்தார். இந்த திரைப்படம் 3 வருட படப்பிடிப்புக்கு பிறகு 2010 ஆம் ஆண்டு வெளியானது.  

## நடித்த திரைப்படங்கள்

| ஆண்டு | திரைப்படம் | பாத்திரம் | குறிப்புகள் |
| --- | --- | --- | --- |
| 2007 | *பருத்தி வீரன்* | பருத்தி வீரன் | சிறந்த தமிழ் நடிகருக்கான பிலிம்பேர் விருது
தமிழக அரசு சிறந்த நடிகர் விருது
விஜய் விருதுகள் (சிறந்த அறிமுக நடிகர்) |
| 2010 | *ஆயிரத்தில் ஒருவன்* | முத்து | **பரிந்துரை** : சிறந்த நடிகருக்கான பிலிம் பேர் விருது |
| *பையா* | சிவா | **பரிந்துரை** : சிறந்த நடிகருக்கான பிலிம் பேர் விருது |  |
| *நான் மகான் அல்ல* | ஜீவா பிரகாசம் | **பரிந்துரை** : சிறந்த நடிகருக்கான பிலிம் பேர் விருது |  |
| 2011 | *சிறுத்தை* | ரத்னவேல் பாண்டியன்,
ராக்கெட் ராஜா |  |
| *கோ* | கார்த்திக் சிவகுமார் | (சிறப்புத் தோற்றம் ) |  |
| 2012 | *சகுனி* | கமலக்கண்ணன் |  |
| 2013 | *அலெக்ஸ் பாண்டியன்* | அலெக்ஸ் பாண்டியன் |  |
| *ஆல் இன் ஆல் அழகு ராஜா* | அழகுராஜா | 2013 தீபாவளி வெளியிடு |  |
| *பிரியாணி* | சுகன் |  |  |
| 2014 | *மெட்ராஸ்* | காளி |  |
| 2015 | *கொம்பன்* | கொம்பையா பாண்டியன் |  |
| 2016 | *தோழா* | சீனு | தமிழ்-தெலுங்கு இருமொழித் திரைப்படம் |
| *காஷ்மோரா* | காஷ்மோரா, ராஜ் நாயக் |  |  |
| 2017 | *காற்று வெளியிடை* | வருண் சக்கரபாணி |  |
| *தீரன் அதிகாரம் ஒன்று* | தீரன் திருமரன் |  |  |
| 2018 | *கடைக்குட்டி சிங்கம்* | குணசிங்கம் |  |
| 2019 | *தேவ்* | தேவ் ராமலிங்கம் |  |
| *கைதி* | தில்லி |  |  |
| *தம்பி * | விக்கி, சரவணன் |  |  |
| 2020 | *சுல்தான்* | அமிதாப் குமாரசாமி |  |
| 2021 | *பொன்னியின் செல்வன்* | செப்டம்பர் இறுதியில் வெளியீடு |  |
| 2022 | விருமன் | விருமன் |  |
# வார்ப்புரு:தகவற்சட்டம் ஆறு

</div>}}  

| headerstyle= background-color: #CEDEFF;  

| image =  
| caption = }  

| image2 = }  
| caption2 = }  

| image3 =  

| label1 = பெயர்க்காரணம்  
| data1 = }}  

| class2 = nickname  
| label2 = வேறு பெயர்(கள்)  
| data2 = }  

| class3 = nickname  
| label3 = பெயர்  
| data3 = }  

| header5 = அமைவு  

| label6 = }}  
| rowstyle6 =  
| data6 = }}  

| label7 = }}  
| rowstyle7 =  
| data7 = }}  

| label8 = }}  
| rowstyle8 =  
| data8 = }}  

| label9 = }}  
| rowstyle9 =  
| data9 = }}  

| label10 = }}  
| rowstyle10 =  
| data10 = }}  

| header15 =  

| rowstyle16 = display:;  
| data16 = }  
| rowstyle17 = display:;  
| data17 = }  
| rowstyle18 = display:;  
| data18 = }  
| rowstyle19 = display:;  
| data19 = }  
| rowstyle20 = display:;  
| data20 = }  
| rowstyle21 = display:;  
| data21 = }  

| label22 = முகத்துவாரம்  
| data22 =  
| label23 = <div>&nbsp;&#8259;&nbsp;அமைவு</div>  
| rowstyle23 =  
| data23 = }  
| label24 = <div>&nbsp;&#8259;&nbsp;ஆள்கூறுகள்</div>  
| rowstyle24 =  
| data24 = }  
| label25 = <div>&nbsp;&#8259;&nbsp;உயர ஏற்றம்</div>  
| rowstyle25 =  
| data25 =  

| label30 = நீளம்  
| rowstyle30 =  
| data30 = }  

| label31 = வடிநில அளவு  
| data31 = }  

| label32 = அகலம்  
| rowstyle32 =  
| data32 =  
| label33 = <span>&nbsp;&#8259;&nbsp;minimum</span>  
| rowstyle33 =  
| data33 =  
| label34 = <span>&nbsp;&#8259;&nbsp;average</span>  
| rowstyle34 =  
| data34 =  
| label35 = <span>&nbsp;&#8259;&nbsp;maximum</span>  
| rowstyle35 =  
| data35 =  

| label36 = ஆழம்  
| data36 =  
| label37 = <span>&nbsp;&#8259;&nbsp;குறைந்தபட்சம்</span>  
| rowstyle37 =  
| data37 = }  
| label38 = <span>&nbsp;&#8259;&nbsp;சராசரி</span>  
| rowstyle38 =  
| data38 = }  
| label39 = <span>&nbsp;&#8259;&nbsp;அதிகபட்சம்</span>  
| rowstyle39 =  
| data39 = }  

| rowstyle50 = display:;  
| data50 =  
| rowstyle51 = display:;  
| data51 = }  
| rowstyle52 = display:;  
| data52 = }  
| rowstyle53 = display:;  
| data53 = }  
| rowstyle54 = display:;  
| data54 = }  

| header55 =  

| label56 = பாயும் வழி  
| data56 = }  

| label57 =  
| data57 = }}  

| label58 = அடையாளங்கள்  
| data58 = }}  

| label59 = மாநகரங்கள்  
| data59 = }}  

| label60 = மக்கள்தொகை  
| data60 = }  

| label61 = துணை ஆறுகள்  
| data61 =  
| rowstyle61 =  
| label62 = <span>&nbsp;&#8259;&nbsp;இடது</span>  
| rowstyle62 =  
| data62 = }  
| label63 = <span>&nbsp;&#8259;&nbsp;வலது</span>  
| rowstyle63 =  
| data63 = }  

| label64 = நீர்தேக்கங்கள்  
| data64 = }  

| label65 = அருவிகள்  
| data65 = }  

| label66 = பாலங்கள்  
| data66 = }  

| label67 = துறைமுகங்கள்  
| data67 = }  

| label68 = }  
| data68 = }  

| below = }  

}}<noinclude>  

</noinclude>
# விக்கிப்பீடியா:ஆண்டு நிறைவுகள்/ஏப்ரல் 25


**ஏப்பிரல் 25**: உலக மலேரியா நாள்  
- 1792 &ndash; கில்லட்டின் மூலம் முதலாவது மரண தண்டனை பாரிசில் நிறைவேற்றப்பட்டது.
- 1915 &ndash; முதலாம் உலகப் போர்: கலிப்பொலி போர்த்தொடர் ஆரம்பமானது. ஆத்திரேலியா, பிரித்தானியா, நியூசிலாந்து மற்றும் பிரெஞ்சுப் படைகள் துருக்கியின் கலிப்பொலியை முற்றுகையிட்டன.
- 1945 &ndash; இரண்டாம் உலகப் போர்: நாட்சி செருமனிய ஆக்கிரமிப்பு இராணுவம் வடக்கு இத்தாலியில் இருந்து விலகியது. பெனிட்டோ முசோலினி கைது செய்யப்பட்டார்.
- 1954 &ndash; முதலாவது செயல்முறை சூரிய மின்கலம் பெல் ஆய்வுகூடத்தில் வெற்றிகரமாக சோதிக்கப்பட்டது.
- 1974 &ndash; போர்த்துகலில் 40 ஆண்டுகளுக்கு மேலாக ஆட்சி செய்த பாசிச அரசு கவிழ்க்கப்பட்டு மக்களாட்சி ஏற்படுத்தப்பட்டது.
- 1983 &ndash; **பயனியர் 10** (படம்) விண்கலம் புளூட்டோ கோளின் சுற்றுப்பாதையைத் தாண்டிச் சென்றது.
- 2015 &ndash; நேபாளத்தில் 7.8 அளவு நிலநடுக்கம் ஏற்பட்டதில் 9,100 பேர் உயிரிழந்தனர்.
**புதுமைப்பித்தன்** (பி.&nbsp;1906) **மு. வரதராசன்** (பி.&nbsp;1912) **ரா. பி. சேதுப்பிள்ளை** (இ.&nbsp;1961)
# அருவி ஆறு


**அருவி ஆறு** இலங்கையில் உள்ள ஆறாகும். இது மத்திய மலைநாட்டிலிருந்து ஊற்றெடுத்துப்பாய்கிறது. இது இலங்கையின் நீளத்தின் படி 2வதும் நீரோட்டத்தின் படி 12வதும் பெரிய ஆறாகும். இதன் நீரேந்துப்பகுதியில் சராசரியாக ஆண்டுக்கு 4919 மில்லியன் கனமீட்டர் மழை பெய்கிறது, இதில் சுமார் 10 சதவீதமான நீர் கடலை அடைவதாக மதிப்பிடப்பட்டுள்ளது. இவ்வாறு 3246 சது.கி.மீ. சதுர கிலோமீட்டர் நீரேந்துப்பகுதியைக் கொண்டுள்ளதோடு இது இலங்கையின் 2வது பெரிய நீரேந்துப் பகுதியாகும்.  

## மேலும் பார்க்க
- இலங்கையின் ஆறுகள்

## ஆதாரங்கள்
# கலா ஓயா


**கலா ஆறு** இலங்கையில் உள்ள ஆறாகும். இது மாத்தளை மாவட்ட மலைகளிலிருந்து ஊற்றெடுத்துப்பாய்கிறது. இது இலங்கையின் நீளத்தின் படி 3வது பெரிய ஆறாகும், நீரோட்டத்தின் படி 11வது பெரிய ஆறாகும். இது நீரேந்துப்பகுதியில் சராசரியாக ஆண்டுக்கு 4052 மில்லியன் கனமீட்டர் மழை பெய்கிறது, இதில் சுமார் 8 சதவீதமான நீர் கடலை அடைவதாக மதிப்பிடப்பட்டுள்ளது. இவ்வாறு 2772 சது.கி.மீ. சதுர கிலோமீட்டர் நீரேந்துப்பகுதியைக் கொண்டுள்ளதோடு இது இலங்கையின் 3வது பெரிய நீரேந்துப் பகுதியாகும்.  

## மேலும் பார்க்க
- இலங்கையின் ஆறுகள்

## ஆதாரங்கள்
# வார்ப்புரு:MonthR 28 We

}  
|| &nbsp;  
| 1  
| 2  
| 3  
| 4  
| 5  
|-  
| 6  
| 7  
| 8  
| 9  
| 10  
| 11  
| 12  
|-  
| 13  
| 14  
| 15  
| 16  
| 17  
| 18  
| 19  
|-  
| 20  
| 21  
| 22  
| 23  
| 24  
| 25  
| 26  
|-  
| 27  
| 28  
|}
# களுகங்கை


**களுகங்கை** இலங்கையில் உள்ள ஆறாகும். இது சிவனொளிபாதமலையில் இருந்து ஊற்றெடுத்துப்பாய்கிறது. இது இலங்கையின் நீளத்தின் படி 10வது பெரிய ஆறாகும், நீரோட்டத்தின் படி 2வது பெரிய ஆறாகும். இது நீரேந்துப்பகுதியில் சராசரியாக ஆண்டுக்கு 11872 மில்லியன் கனமீட்டர் மழை பெய்கிறது, இதில் சுமார் 64 சதவீதமான நீர் கடலை அடைவதாக மதிப்பிடப்பட்டுள்ளது. இவ்வாறு 2688 சது.கி.மீ. சதுர கிலோமீட்டர் நீரேந்துப்பகுதியைக் கொண்டுள்ளதோடு இது இலங்கையின் 4வது பெரிய நீரேந்துப் பகுதியாகும்.  

## நீர்பாசனத்திட்டங்கள்

களு ஆற்றின் முக்கிய கிளையாறுகளில் ஒன்றான குகுலே ஆற்றில் 200 மில்லியன் அமெரிக்க டாலர் செலவில் நீர் மின்த்திட்டம் ஒன்று அமைக்கப்பட்டுள்ளது. இலங்கையின் யுனெஸ்கோ உலக பொக்கிச இடமான சிங்கராஜ மழைக்காட்டின் எல்லையில் கலவானை நகருக்கு அருகில் அமைந்துள்ளது. 400 மொகா வாட் வலுவிலான மின்சாரம் இங்கு உற்பத்தி செய்யப்படுகிறது.  

1968 ஆன் ஆண்டு அமெரிக்க நிறுவனம் ஒன்றால் முன்மொழியப்பட்ட களு ஆற்றின் நீரை அம்பாந்தோட்டக்கு, அம்பாறை, மொனராகாலை பகுதிகளுக்கு திசைத்திருப்புவதற்கான முன் மொழிவுகள் செய்யப்பட்டன. ஆனால் இன்னமும் செயற்படுத்தப்படவில்லை.இந்த முன்மொழிவுகளை திருத்திய வடிவில் முன்னெடுப்பதற்கு சனாதிபதி மகிந்த ராஜபக்ச முனைகிறார்.  

## வெள்ளப்பெருக்குகள்

களு ஆறு இலங்கையின் வெள்ளப்பெருக்குகள் கூடிய ஆறுகளில் ஒன்றாக கருதப்படுகிறது. இதன் காரணமாக இரத்தினபுரி நகரம் வெள்ளப்பெருக்கு ஆபாயத்தை எதிர் கொண்டவண்ணம் உள்ளது. 2003 ஆம் ஆண்டு ஏற்பட்ட வெள்ளப்பெருக்கு 60 ஆண்டுகளில் ஏற்பட்ட பெரிய வெள்ளப்பெருக்காகும். இதன் போது ஆக குறைந்தது 200 பேர் கொல்லப்பட்டும், 175,000 பேர் அகதிகளாகவும் ஆக்கப்பட்டனர்.  

## ஆதாரங்கள்
# 1961



**1961** (**MCMLXI**) ஒரு ஞாயிற்றுக்கிழமையில் ஆரம்பமான ஒரு கிரிகோரியன் சாதாரண ஆண்டாகும்.  

## நிகழ்வுகள்
- ஜனவரி 17 - பாட்றிஸ் லுமும்பா சுட்டுக்கொல்லப்பட்டார்.
- ஜனவரி 20 - ஜோன் கென்னடி ஐக்கிய அமெரிக்காவின் 35வது அதிபரானார்.
- ஏப்ரல் 12 - சோவியத் விண்வெளிவீரர் யூரி ககாரின் விண்ணுக்குச் சென்ற முதலாவது மனிதரானார்.
- ஏப்ரல் 21 - சோவியத் நாட்டைச்சேர்ந்த லியோநிட் (Leonid Ivanovich Rogozov) என்பவர் அண்டார்டிகா கண்டத்தில் வைத்து தனக்குத்தானே அறுவை சிகிச்சை செய்துகொண்டார்.
- மே 31 - தென்னாபிரிக்கா, பொதுநலவாய அமைப்பில் இருந்து விலகியது.
- ஆகஸ்ட் 13 - பேர்லின் சுவர் கட்ட ஆரம்பிக்கப்பட்டது.
- அக்டோபர் 31 - ஸ்டாலினின் உடல் லெனின் நினைவகத்தில் இருந்து அகற்றப்பட்டது.
- டிசம்பர் 19 - கோவா, டாமன், மற்றும் டையூ 450 ஆண்டுகள் போர்த்துக்கேயரின் ஆட்சியின் பின்னர் இந்தியாவின் ஆட்சியின் கீழ் வந்தது.

## பிறப்புகள்

## இறப்புகள்
- மே 17 - மைசூர் வாசுதேவாச்சாரியார், கருநாடக இசைப் பாடகர் (பி. 1865)

## நோபல் பரிசுகள்
- இயற்பியல் &ndash; ராபர்ட் ஒப்ஸ்டாட்டர், ரூடால்ஃப் மாஸ்பவர்
- வேதியியல் &ndash; மெல்வின் கால்வின்
- மருத்துவமும் உடலியங்கியலும் &ndash; கியார்க் வொன் பெக்கேசி
- இலக்கியம் &ndash; ஈவோ அன்ட்ரிச்
- அமைதி &ndash; டாக் ஹமாஷெல்ட் (இறப்பின் பின்னர்)
# வளவை ஆறு


**வளவை ஆறு** இலங்கையில் பாயும் ஓர் ஆறாகும். இது ஓட்டன் சமவெளியிலிருந்து ஊற்றெடுத்துப் பாய்கிறது. இலங்கையில் 7வது நீளமான ஆறான இது, நீரோட்டத்தின் படி 5வது பெரிய ஆறாகும். இதன் நீரேந்துப்பகுதியில் சராசரியாக ஆண்டுக்கு 4820 மில்லியன் கனமீட்டர் மழை பெய்கிறது, இதில் சுமார் 35 சதவீதமான நீர் கடலை அடைவதாக மதிப்பிடப்பட்டுள்ளது. இவ்வாறு 2442 சது.கி.மீ. சதுர கிலோமீட்டர் நீரேந்துப்பகுதியைக் கொண்டுள்ளதோடு இது இலங்கையின் 6வது பெரிய நீரேந்துப் பகுதியுமாகும்.  

## மேலும் பார்க்க
- இலங்கையின் ஆறுகள்

## ஆதாரங்கள்
# கல் ஆறு


**கல் ஆறு** இலங்கையில் உள்ள ஆறாகும். இது பதுளை மாவட்ட மலைகளின் கிழக்குச் சாய்வுகளில் இருந்து ஊற்றெடுத்துப் பாய்கிறது. இது இலங்கையின் நீளத்தின் படி 16வது பெரிய ஆறாகும், நீரோட்டத்தின் படி 22 ஆவது பெரிய ஆறாகும். இது நீரேந்துப்பகுதியில் சராசரியாக ஆண்டுக்கு 3169 மில்லியன் கனமீட்டர் மழை பெய்கிறது, இதில் சுமார் 5 சதவீதமான நீர் கடலை அடைவதாக மதிப்பிடப்பட்டுள்ளது. இவ்வாறு 1792 சதுர கிலோமீட்டர் நீரேந்துப்பகுதியைக் கொண்டுள்ளதோடு இது இலங்கையின் 8 ஆவது பெரிய நீரேந்துப் பகுதியாகும்.,  

## மேலும் பார்க்க
- இலங்கையின் ஆறுகள்

## ஆதாரங்கள்
# மதுரு ஆறு


**மதுரு ஆறு** அல்லது **நட்டூர் ஆறு** இலங்கையில் உள்ள ஆறாகும். இது பதுளையின் கிழக்குச் சாய்வுகளில் இருந்து ஊற்றெடுத்துப்பாய்கிறது. இது இலங்கையின் நீளத்தின் படி 8வது பெரிய ஆறாகும், நீரோட்டத்தின் படி 10வது பெரிய ஆறாகும். இது நீரேந்துப்பகுதியில் சராசரியாக ஆண்டுக்கு 3060 மில்லியன் கனமீட்டர் மழை பெய்கிறது, இதில் சுமார் 26 சதவீதமான நீர் கடலை அடைவதாக மதிப்பிடப்பட்டுள்ளது. இவ்வாறு 1541 சதுர கிலோமீட்டர் நீரேந்துப்பகுதியைக் கொண்டுள்ளதோடு இது இலங்கையின் 9வது பெரிய நீரேந்துப் பகுதியாகும்.,,  
## ஆதாரங்கள்
# பதிவழிப்பு (கணக்கியல்)

**பதிவழிப்பு** (*Write-off*) என்பது கணக்கியலில் பயன்படுத்தப்படும் ஒர் சொல்லாகும். காப்புறுதி நிறுவனங்களில், வங்கிகளில், வணிக நிறுவனங்களில் கணக்கேட்டில் உள்ள ஒர் தரவினை நீக்குவதனை இது குறித்து நிற்கும்.  

கடன்பட்டோர், நன்மதிப்பு, தொடக்கச்செலவு என்பன நிறுவனத்தின் கொள்கைக்கு அமைவாக பதிவழிக்கப்படும். இப்பதிவழித்த தொகை வருமான கூற்றில் நட்டமாக/செலவாக காட்டப்படும்.  

கடன்பட்டோர் சிலரிடமிருந்து பணம் அறவிடமுடியாது என உறுதியாக தெரியவரும் பொழுது அத்தொகையினை குறிப்பிட்ட நபரின் கணக்கிலிருந்து பதிவழிப்பு செய்யப்படும். இத்தொகை அறவிடமுடியாக்கடன் ஆக வருமான கூற்றில் காட்டப்படும். அதாவது, ஓர் வியாபார நட்டமாக காட்டப்படும்.  

இதே போல் அருவ சொத்தான நன்மதிப்பும் சில வேளைகளில் நிறுவன தீர்மானித்த வீதத்திற்கேற்ப குறிப்பிட்ட தொகை பதிவழிக்கப்படும். அவ் பதிவழிக்கப்பட்ட தொகை நிதிக்கிரயமாக வருமான கூற்றில் காட்டப்படும். எஞ்சிய நன்மதிப்பு தொகை ஐந்தொகையில் சொத்தாக காட்டப்படும்.  

தொடக்கச் செலவு எனும் பங்கு வழங்கலால் ஏற்படும் செலவானது அவ் வருடத்திலே முழுமையாக பதிவழிக்கப்படும்.இத்தொகையில் குறிப்பிட்ட வீதம் நட்டமாக எடுத்து வருமான கூற்றில் நிதிக்கிரயம் பகுப்பில் காட்டப்படும் எஞ்சிய தொகை ஐந்தொகையில் காட்டப்பட்டுள்ள நிதி ஒதுக்கத்தினை பயன்படுத்தி முழுமையாக கழிக்கப்படும்.  

**குறிப்பு**  
2007 இலங்கையில் நடைமுறையில் உள்ள கணக்கீட்டு நியமத்திற்கு ஏற்ப கட்டுரை அமைக்கப்பட்டுள்ளது. பதிவழிப்பு கொள்கை நாட்டுக்கு நாடு மாறுபடும்.  

## பார்க்க
- இரட்டைப்பதிவு கணக்குவைப்பு முறை
- அறவிடமுடியாக்கடன்
# வி. குமார்


”மெல்லிசை சக்ரவர்த்தி” என அறியப்பட்ட **வி. குமார்** (சூலை 28, 1934 - சனவரி 7, 1996) இந்தியாவின் தமிழ்த் திரைப்பட இசையமைப்பாளர் ஆவார். இவரது இசையமைப்பு சமகாலத்தில் இசையமைத்து வந்த எம். எஸ். விஸ்வநாதன், கே. வி. மகாதேவன் போன்றோரின் இசையமைப்பிலிருந்து மாறுபட்ட மெல்லிசையாக காணப்பட்டது. இவர் இந்திய மற்றும் மேற்கத்தேய இசைக்கருவிகளை கலந்து பயன்படுத்தினார். இவர் தொடர்ச்சியாக பல கே. பாலச்சந்தரின் திரைப்படங்களுக்கு இசையமைத்து வந்தார். *காதோடுதான் நான் பேசுவேன்*, *உன்னிடம் மயங்குகிறேன்*, *நான் உன்னை வாழ்த்திப் பாடுகிறேன்*, *கண்ணொரு பக்கம்*, *இளமை கோவில் ஒன்று இரண்டே தீபங்கள்*, * சிவப்புகல்லு மூக்குத்தி*, *வா வாத்யாரே வூட்டாண்ட*, *நீ போட்ட மூகுத்தியோ*, *நானோ உன் அடிமை எனக்கோ தனிப் பெருமை *, போன்றப் பாடல்கள் இவரின் தலைசிறந்த பாடல்களாகும்.  

## இசையமைத்த திரைப்படங்கள்
1. நீர்க்குமிழி
1. நாணல்
1. அவளும் பெண்தானே
1. ஆயிரத்தில் ஒருத்தி
1. காரோட்டிக்கண்ணன்
1. கஸ்தூரி விஜயம்
1. மஞ்சள் முகமே வருக
1. தேன்சிந்துதே வானம்
1. ஏழைக்கும் காலம் வரும்
1. ஆசை 60 நாள்
1. இது இவர்களின் கதை
1. கணவன் மனைவி
1. மிட்டாய் மம்மி
1. நல்ல பெண்மணி
1. பணக்கார பெண்
1. அன்று சிந்திய ரத்தம்
1. முன்னூறு நாள்
1. ஒருவனுக்கு ஒருத்தி
1. சொன்னதைச் செய்வேன்
1. சொந்தமடி நீ எனக்கு
1. தூண்டில் மீன்
1. அன்னபூரணி
1. இவள் ஒரு சீதை
1. கண்ணாமூச்சி
1. மக்கள் குரல்
1. சங்கரி
1. காலம் ஒரு நாள் மாறும்
1. இணைந்த துருவங்கள்
1. மங்கள நாயகி
1. அலங்காரி
1. நாடகமே உலகம்
1. அவளுக்கு நிகர் அவளே
1. கலியுகக் கண்ணன்
1. ஒண்ணே ஒண்ணு கண்ணே கண்ணு
1. ராஜ நாகம்
1. சுவாதி நட்சத்திரம்
1. தாய் பாசம்
1. அரங்கேற்றம்
1. கட்டிலா தொட்டிலா
1. மல்லிகைப் பூ
1. பெண்ணை நம்புங்கள்
1. பெத்த மனம் பித்து
1. பொன்வண்டு
1. மேஜர் சந்திரகாந்த்
1. ஜானகி சபதம்
1. நினைவில் நின்றவள்
1. புத்திசாலிகள்
1. பொம்மலாட்டம்
1. எதிர் நீச்சல்
1. ஆயிரம் பொய்
1. இரு கோடுகள்
1. நிறைகுடம்
1. நவக்கிரகம்
1. பத்தாம் பசலி
1. பெண் தெய்வம்
1. நூற்றுக்கு நூறு
1. பாட்டொன்று கேட்டேன்
1. ரங்க ராட்டினம்
1. வெகுளிப் பெண்
1. டில்லி டு மெட்ராஸ்
1. மாப்பிள்ளை அழைப்பு
1. உனக்கும் எனக்கும்
1. வெள்ளிவிழா
1. தெய்வக் குழந்தைகள்
1. எல்லாரும் நல்லவரே
# பாகை (அலகு)

**பாகை** என்பது கோணத்தை அளப்பதற்குரிய ஒரு அலகு ஆகும். இது 60 கலைக்குச் சமனானது ஆகும். இது **°** என்னும் குறியீட்டினால் குறிக்கப்படுவது வழக்கம். 60**°** என எழுதும்போது அது **60 பாகை** என்பதைக் குறிக்கும். ஒரு தளத்தில் அதிலுள்ள ஒரு புள்ளியை முழுவதுமாகக் சுற்றி அமையும் கோணம் 360 பாகை (360**°**) ஆகும்.  

பொதுவான தேவைகளுக்கு ஒரு பாகை என்பது போதுமான அளவு சிறிய அலகு ஆகும். ஆனால் வானியல் போன்ற தொலை தூர நிகழ்வுகளைக் கையாளும் துறைகளில் ஒரு பாகை என்பது ஒப்பீட்டளவில் சிறியது அல்ல.  

### பொதுவான சில கோணங்களின் மாறுதல் வகை
| **சுழற்சிகள்**&nbsp;&nbsp; | 0 | 1 |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **ஆரையங்கள்** | 0 | 2 |  |  |  |  |  |  |  |  |  |  |  |  |
| **பாகைகள்**&nbsp;&nbsp; | 0° | 15° | 30° | 36° | 45° | 60° | 72° | 90° | 120° | 144° | 180° | 270° | 360° |  |
| **மெட்ரிக் பாகைகள்** | 0<sup>g</sup> | 16<sup>g</sup> | 33<sup>g</sup> | 40<sup>g</sup> | 50<sup>g</sup> | 66<sup>g</sup> | 80<sup>g</sup> | 100<sup>g</sup> | 133<sup>g</sup> | 160<sup>g</sup> | 200<sup>g</sup> | 300<sup>g</sup> | 400<sup>g</sup> | } |

## அளக்கும் கருவி
பாகையை அளக்கப் பாகைமானிகள் பயன்படுத்தப்படுகின்றன. துல்லியமிக்க பல பாகைமானிகள் பயன்பாட்டில் உள்ளன.
# சித்தி (திரைப்படம்)


**சித்தி** ( *Chitthi* ) 1966 ஆம் ஆண்டு சனவரி மாதம் 14 ஆம் தேதியன்று வெளிவந்த தமிழ்த் திரைப்படமாகும். கே. எஸ். கோபாலகிருஷ்ணன் இயக்கத்தில் வெளிவந்த இத்திரைப்படத்தில் எம். ஆர். ராதா, முத்துராமன், பத்மினி மற்றும் பலரும் நடித்திருந்தனர். இத்திரைப்படத்திற்கு எம்.எசு.விசுவநாதன் இசையமைத்தார்.
# எங்க பாப்பா


**எங்க பாப்பா** (*Enga Paappa*) 1966 ஆம் ஆண்டு சூலை மாதம் 8 ஆம் தேதியன்று வெளிவந்த தமிழ்த் திரைப்படமாகும். பி. ஆர். பந்துலு இயக்கத்தில் வெளிவந்த இத்திரைப்படத்தில் ரவிச்சந்திரன், பாரதி மற்றும் பலர் நடித்திருந்தனர்.  

## பாடல்கள்
இத்திரைப்படத்திற்கு எம். எஸ். விஸ்வநாதன் இசையமைத்திருந்தார். பாடல் வரிகளை கவிஞர் கண்ணதாசன் எழுதியிருந்தார். இப்படப் பாடல்களில், "நான் போட்டால் தெரியும்", என்ற பாடல் பிரபலமானது.  

| "ஒரு மரத்தில் குடியிருக்கும்" | பி. சுசீலா | 3:33 |  |
| --- | --- | --- | --- |
| "ஒரு மரத்தில் குடியிருக்கும்" | டி. எம். சௌந்தரராஜன் & எம். எஸ். ராஜேந்வரி | 3:37 |  |
| "சொந்த மாமனுக்கும்" | டி. எம். சௌந்தரராஜன் & எல். ஆர். ஈஸ்வரி | 4:05 |  |
| "புது வீடு வந்த நேரம்" | டி. எம். சௌந்தரராஜன் & பி. சுசீலா | 3:55 |  |
| "நான் போட்டால் தெரியும்" | டி. எம். சௌந்தரராஜன் | 3:23 | } |
# கௌரி கல்யாணம்


**கௌரி கல்யாணம்** (*Gowri Kalyanam*) 1966 ஆம் ஆண்டு நவம்பர் மாதம் 11 ஆம் தேதியன்று வெளிவந்த தமிழ்த் திரைப்படமாகும். கே. சங்கர் இயக்கத்தில் வெளிவந்த இத்திரைப்படத்தில் ஜெய்சங்கர், ஜெயலலிதா மற்றும் பலரும் நடித்திருந்தனர். இப்படத்திற்கு எம்.எசு. விசுவநாதன் இசையமைத்திருந்தார்.  

## நடிகர்கள்
- ஜெய்சங்கர் ராஜு
- ஜெயலலிதா - கௌரி
- ரவிச்சந்திரன் - இராமு
- ஷீலா- லட்சுமி
- நாகேஷ்- பள்ளி ஆசிரியர்
- மனோரமா - அய்யாக்கண்ணுவின் மனைவி
- பண்டரி பாய் - காமாட்சி
- எஸ். என். லட்சுமி அஸ்ர் ராமுவின் அத்தை
- எஸ். வி. இராமதாஸ் - அய்யாக்கண்ணு
- வி. எஸ். ராகவன் - வேதகிரி
- கே. விஜயன்
- கரிகோல் ராஜு- வைத்தியர்
- பக்கோடா காதர்- பள்ளி மாணவன்
- மாஸ்டர் பிரபாகர்- கணப்பிரகாசம்
- தனராஜ்
- எம். ஏ. கணபதி
- பசுபதி
- நடராஜன்
- இலட்சுமி குமார்
# இரு வல்லவர்கள்


***இரு வல்லவர்கள்*** (*Iru Vallavargal*) 1966 ஆம் ஆண்டு வெளிவந்த தமிழ்த் திரைப்படமாகும். கே. வி. ஸ்ரீனிவாசன் இயக்கத்தில் வெளிவந்த இத்திரைப்படத்தில் ஜெய்சங்கர், எல். விஜயலட்சுமி மற்றும் பலர் நடித்திருந்தனர்.  

## நடிகர்கள்
- ஜெய்ஷங்கர்- ராஜன்
- இரா. சு. மனோகர்- மோகன்
- எல். விஜயலட்சுமி - ராணி
- கே. ஏ. தங்கவேலு- ராவ் பகதூர்
- எஸ். ஏ. அசோகன் சுந்தரமூர்த்தி
- சி. வசந்தா- பார்வதி
- மனோரமா - ரூபா
- ஏ. கருணாநிதி- வைரமணி
- சகீலா - குழந்தை குமரன்

## பாடல்கள்
இத்திரைப்படத்திற்கு வேதா இசையமைத்திருந்தார். பாடல் வரிகளை கண்ணதாசன் எழுதியிருந்தார்.  
| 1 | "நான் மலரோடு" | டி. எம். சௌந்தரராஜன், பி. சுசீலா | கண்ணதாசன் | 3:30 |
| --- | --- | --- | --- | --- |
| 2 | "ஆசையா கோபமா" (உன் பழக்கத்தின்) | 3:34 |  |  |
| 3 | "காவேரி கரையின்" | பி. சுசீலா & குழுவினர் | 3:24 |  |
| 4 | "அங்கே ஏன் இந்த" | எல். ஆர். ஈஸ்வரி | 3:15 |  |
| 5 | "காதல் உண்டாகும்" | எல். ஆர். ஈஸ்வரி, சீர்காழி கோவிந்தராஜன் | 3:32 |  |
| 6 | "அனுபவி ஜோரா அனுபவி" | டி. எம். சௌந்தரராஜன், எல். ஆர். ஈஸ்வரி | 3:15 |  |
| 7 | "குவா குவா பாப்பா" | எம். எஸ். இராஜேஸ்வரி | 3:40 |  |
| 8 | "உறவிருந்தால் பிரிவிருக்கும் " | சீர்காழி கோவிந்தராஜன் | 1:05 | } |
# காதல் படுத்தும் பாடு


**காதல் படுத்தும் பாடு** (*Kathal Paduthum Padu*) 1966 ஆம் ஆண்டு அக்டோபர் மாதம் 7 ஆம் தேதியன்று வெளிவந்த தமிழ்த் திரைப்படமாகும். கலைஞானம், ஜோசப் தலியாத் இயக்கத்தில் வெளிவந்த இத்திரைப்படத்தில் ஜெய்சங்கர், வாணிஸ்ரீ மற்றும் பலர் நடித்திருந்தனர். இப்படத்திற்கு கலைஞானம் திரைக்கதை எழுதியுள்ளார். இப்படத்திற்கு டி.ஆர். பாப்பா இசையமைத்திருந்தார்.
# குமரிப் பெண்


**குமரிப்பெண்** (*Kumari Penn*) 1966 ஆம் ஆண்டு மே மாதம் ஆறாம் தேதியன்று வெளிவந்த தமிழ்த் திரைப்படமாகும். டி. ஆர். ராமண்ணா இயக்கத்தில் வெளிவந்த இத்திரைப்படத்தில் ரவிச்சந்திரன், ஜெயலலிதா மற்றும் பலர் நடித்திருந்தனர்.  

## நடிகர்கள்
- இரவிச்சந்திரன் - கந்தன்
- ஜெ. ஜெயலலிதா - சியாமளா
- எஸ். வி. ரங்கராவ் - ரங்கநாதன்
- நாகேஷ் - சட்டநாதன்
- பிரபாகர் - மருத்துவர்
- இரா. சு. மனோகர் - தேவராஜன்
- சேதுபதி - இராமலிங்கம்
- என்னத்த கண்ணையா - இரத்னம்
- சி. கே. சரஸ்வதி - சீதா
- எஸ். என். லட்சுமி - கந்தனின் தாய்

## பாடல்கள்
இத்திரைப்படத்திற்கு எம். எஸ். விஸ்வநாதன் இசையமைத்திருந்தார். பாடல் வரிகளை கவிஞர் கண்ணதாசன் எழுதியிருந்தார்.  
| "தேன் இருக்கும் மலரினிலே" | பி. சுசீலா |  |
| --- | --- | --- |
| "வருசத்தைப் பாரு அறுவத்தி ஆறு" | டி. எம். சௌந்தரராஜன் |  |
| "ஜாவீரா ஜா" | பி. பி. ஸ்ரீனிவாஸ் |  |
| "யாரோ ஆடத் தெரிந்தவர்" | எல். ஆர். ஈஸ்வரி |  |
| "நீயே சொல்லு" | எல். ஆர். ஈஸ்வரி, பி. பி. ஸ்ரீனிவாஸ் |  |
| "வருசத்தைப் பாரு" | எல். ஆர். ஈஸ்வரி |  |
| "பாதி உடல் தெரிய" | டி. எம். சௌந்தரராஜன் | } |
# மேஜர் சந்திரகாந்த்


**மேஜர் சந்திரகாந்த்** (*Major Chandrakanth*) 1966 ஆம் ஆண்டு நவம்பர் மாதம் 11 ஆம் தேதியன்று வெளிவந்த தமிழ்த் திரைப்படமாகும். . கே. பாலச்சந்தர் இயக்கத்தில் வெளிவந்த இத்திரைப்படத்தில் மேஜர் சுந்தரராஜன், நாகேஷ், முத்துராமன், ஏ. வி. எம். ராஜன் மற்றும் ஜெயலலிதா முக்கிய வேடங்களில் நடித்திருந்தனர். இப்படத்திற்கு இசையமைத்தவர் வி. குமார்.  

## கதைச் சுருக்கம்
மோகன் அவன் தங்கை விமலா பிரபுவை ஏமாற்றிய காதலன் ரஜினிகாந்தைக் கொன்றுவிடுகிறான். இந்த கொலைக்குப் பின் மேஜர் சந்திரகாந்திடம் தஞ்சமடைகிறான் மோகன். மேஜரின் போலீஸ் மகனான ஸ்ரீகாந்த் கொலைகாரனுக்கு அடைக்கலம் கொடுத்த தன் தந்தையை கைது செய்வானா? நம்பிக்கை, நாணயம் மற்றும் ஏய்ப்பு என்று மனிதனின் முக்கிய குணாதிசியங்களை சோதித்து பார்க்கும் படம் மேஜர் சந்திரகாந்த்.  

## கதாபாத்திரங்கள்
1. மேஜர் சந்திரகாந்தாக மேஜர் சுந்தரராஜன்
1. மோகனாக நாகேஷ்
1. ஸ்ரீகாந்தாக முத்துராமன்
1. விமலா பிரபுவாக ஜெயலலிதா
1. ரஜினிகாந்தாக ஏ. வி. எம். ராஜன்

## பாடல்கள்
இப்படத்தில் வி.குமாரின் இசையமைப்பில் 6 பாடல்கள் இடம் பெற்றுள்ளன.  

1. *நேற்று நீ* - டி. எம். சௌந்தரராஜன் , பி. சுசீலா
1. *ஒரு நாள் யாரோ* - பி. சுசீலா
1. *நானே பனி நிலவு* - பி. சுசீலா
1. *கல்யாண சாப்பாடு போடவா* - டி. எம். சௌந்தரராஜன்
1. *துணிந்து நில்* - சீர்காழி கோவிந்தராஜன்

## துணுக்குகள்
1. கே. பாலச்சந்தரின் மேடை நாடகங்களில் ஒன்றான மேஜர் சந்திரகாந்தை தழுவியதே இப்படம்.
1. நடிகர் சுந்தரராஜனுக்கு மேஜர் என்ற அடைமொழியைப் பெற்றுத் தந்த படம் மேஜர் சந்திரகாந்த்.
1. நடிகையாக ஜெயலலிதா கே.பாலச்சந்தரின் திரைப்படத்தில் நடித்த ஒரே படம் மேஜர் சந்திரகாந்த்.
# மோட்டார் சுந்தரம் பிள்ளை


**மோட்டார் சுந்தரம் பிள்ளை** (*Motor Sundaram Pillai*) 1966 ஆம் ஆண்டு வெளிவந்த தமிழ்த் திரைப்படமாகும். பாலு இயக்கத்தில் வெளிவந்த இத்திரைப்படத்தில் சிவாஜி கணேசன், சௌகார் ஜானகி மற்றும் பலரும் நடித்திருந்தனர்.  
## நடிகர்கள்
### நடிகர்கள்
- சிவாஜி கணேசன் - சுந்தரம் பிள்ளையாக
- ரவிச்சந்திரன்- மோகன்
- சூரியகுமார்- விமலாவின் காதலனாக
- சிவகுமார் -கோபாலாக
- நாகையா- மோகனின் தந்தையாக
- சுந்தரராஜன் கோபாலின் தந்தையாக
- எஸ். ராமாராவ்- ஸ்டேஷன் மாஸ்டராக
- டி. எஸ். முத்தையா
- தேவிபிரசாத்
- மாஸ்டர் எஸ். குமார்
- நாகேஷ் - சம்பு
- சி.ஆர் பார்த்திபன் போலீஸ் போன்று
- மாஸ்டர் சிபி குமரன் பாபுவாக

### நடிகைகள்
- சௌகார் ஜானகி - மீனாட்சியாக
- ஜெயலலிதா- மாலா
- பண்டரிபாய்- சுந்தரம் பிள்ளையின் சகோதரியாக
- காஞ்சனா- கமலா
- ராஜகோகிலா மரகதம் மற்றும் சுந்தரத்தின் மூத்த மகள்
- சைலாஸ்ரீ - விமலா
- மணிமாலா - மரகதம்
- குழந்தை சாவித்திரி
- குழந்தை அவந்தி
- எம் எஸ் சுந்தரி பாய்
- குழந்தை பத்மினி- ராஜீயாக
- குழந்தை கௌசல்யா
- சச்சு ரேவதியாக

- மோட்டார் சுந்தரம் பிள்ளை
# முகராசி


**முகராசி** (*Muharasi*) 1966 ஆம் ஆண்டு பிப்ரவரி மாதம் 18 ஆம் தேதியன்று வெளிவந்த தமிழ்த் திரைப்படமாகும். எம்.ஜி.ஆர் திரைப்பட நிறுவனம் படத்தை விநியோகம் செய்தது. எம். ஏ. திருமுகம் இயக்கத்தில் வெளிவந்த இத்திரைப்படத்தில் எம். ஜி. ஆர், ஜெயலலிதா மற்றும் பலர் நடித்திருந்தனர். இப்படம் பன்னிரண்டே நாட்களில் எடுக்கப்பட்டதாகும்.
# நாம் மூவர்


**நாம் மூவர்** (*Naam Moovar*) என்பது 1966 ஆம் ஆண்டு வெளிவந்த தமிழ் நகைச்சுவைத் திரைப்படமாகும். இப்படத்தை ஜம்பு என்கிற ஜம்புலிங்கம் இயக்கினார் இப்படத்திற்கான கதையை மகேந்திரன் எழுத, உரையாடலை முல்லை சக்தி எழுதினார். இத்திரைப்படத்தில் ஜெய்சங்கர், ரவிச்சந்திரன், நாகேஷ் ஆகியோர் முதன்மை வேடங்களில நடித்தனர். எல். விஜயலட்சுமி ரத்னா, வி. கே. ராமசாமி, பண்டரிபாய் ஆகியோர் துணை வேடங்களில் நடித்தனனர். இந்தத் திரைப்படம் 1966 ஆகத்து 5 அன்று வெளியானது. வணிகரீதியாக மிகப்பெரிய வெற்றியைப் பெற்றது.  

## கதை
நாகேசின் தாயாரான பண்டரிபாய் ஜெய்சங்கர், ரவிச்சந்திரன் ஆகியோரையும் வளர்க்கிறார். பண்டரிபாயின் இறப்புக்குப் பிறகு மூவரும் பிரிக்ன்றனர். ரவிச்சந்திரன் கவல் துறையில் அதிகாரியாகிறார். அவர் ரத்தினாவைக் காதலிக்கிறார். நாகேஷ் ஓவியராகிறார். அவர் மாதவியைக் காதலிக்கிறார். இந்நிலையில் ரவிச்சந்திரனை ஒரு கும்பல் கடத்துகிறது. அவர்களிடம் இருந்து ரவிச்சந்திரனை ஜெய்சங்கர் காப்பாற்றுகிறார். இதன் பிறகு பிரிந்த மூவரும் எப்படி மீண்டும் ஒன்று சேந்தனர் என்பதே கதையாகும்.  

## நடிப்பு

## தயாரிப்பு
மகேந்திரன் கதை எழுதிய முதல் படம் நாம் மூவர் ஆகும். எம். ஜி. ராமச்சந்திரனின் நண்பரான கே. ஆர். பாலன், மகேந்திரனின் எழுத்தால் ஈர்க்கப்பட்டு, பி. மாதவனை இயக்குநராகக் கொண்டு ஒரு படத்தைத் தயாரிக்க முடிவு செய்தார். இருப்பினும், நான்கு நாட்கள் படப்பிடிப்பு முடித்த நிலையில், மாதவன் அத்தகைய வித்தியாசமான, யதார்த்தமான கதைக்களத்தை இயக்க முடியாமல் படத்தை விட்டு வெளியேறினார். இதனால் மகேந்திரன் படப்பிடிப்பு தளத்தை விட்டு வெளியேறி யாருக்கும் தெரிவிக்காமல் தனது சொந்த ஊருக்குச் சென்றார். சில நாட்களுக்குப் பிறகு, பாலன் மகேந்திரனை சென்னைக்குத் திரும்புமாறு ஒரு கடிதம் எழுதினார்; கதையில் மேலும் வணிகக் கூறுகளைச் சேர்க்குமாறு மகேந்திரனை வற்புறுத்தினார். அதற்கு மகேந்திரன் ஒப்புக்கொண்டார். படத்தொகுப்பாளர் ஜம்பு என்ற ஜம்புலிங்கத்தை படத்தை இயக்கும்படி செய்தார்.  

## இசை
இப்படத்திற்கு எஸ். எம். சுப்பையா நாயுடு இசையமைத்தார். பாடல் வரிகளை வாலி எழுதினார். "பிறந்த நாள் இன்று" என்ற பாடல் மிகவும் பிரபலமடைந்தது. இலங்கை வானொலியில் பிறந்தநாள் நிகழ்ச்சிகளில் அடிக்கடி ஒலிபரப்பப்பட்டது.  

| "பிறந்த நாள் இன்று" | டி. எம். சௌந்தரராஜன் | 05:14 |  |
| --- | --- | --- | --- |
| "அடி லல்லா லல்லா எல்லாம் வாருங்கடி" | டி. எம். சௌந்தரராஜன், பி. சுசீலா | 04:52 |  |
| "சிங்கப்பூர் மச்சான்" | டி. எம். சௌந்தரராஜன், எல். ஆர். ஈசுவரி | 04:31 |  |
| "வயது வந்த பெண்ணை" | டி. எம். சௌந்தரராஜன், பி. சுசீலா | 04:13 |  |
| "நானோரு பக்கம்" | எல். ஆர். ஈசுவரி, எஸ். சி. கிருஷ்ணன் | 04:57 | } |

## வெளியீடும் வரவேற்பும்
நாம் மூவர் 1966 ஆகத்து 5 அன்று வெளியானது. கல்கி இதழ் படத்திற்கு கலவையான விமர்சனங்களை அளித்தது. ஆனால் நாகேஷ், ரவிச்சந்திரன், ஜெய்சங்கரின் நடிப்பைப் பாராட்டியது. இந்தப் படம் வணிக ரீதியாக வெற்றி பெற்றது.  

## நூல்
-
# நாடோடி (திரைப்படம்)


**நாடோடி** 1966 ஆம் ஆண்டு வெளிவந்த தமிழ்த் திரைப்படமாகும். பி. ஆர். பந்துலு இயக்கத்தில் வெளிவந்த இத்திரைப்படத்தில் எம். ஜி. ஆர், சரோஜா தேவி மற்றும் பலரும் நடித்திருந்தனர்.  
## வெளியீடு
நாடோடி 14 ஏப்ரல் 1966 அன்று வெளியானது. படம் 70 நாட்கள் திரையரங்கு ஓட்டத்தில், ஒரு சுமாரான வெற்றி பெற்றது.  

- Naadodi (1966)tamil, ராண்டார் கை, தி இந்து, பிப்ரவரி 13, 2016
# பறக்கும் பாவை


**பறக்கும் பாவை** (*Parakkum Pavai*) 1966 ஆம் ஆண்டு வெளிவந்த தமிழ்த் திரைப்படமாகும். டி. ஆர். ராமண்ணா இயக்கத்தில் வெளிவந்த இத்திரைப்படத்தில் எம். ஜி. ஆர், சரோஜா தேவி, காஞ்சனா மற்றும் பலரும் நடித்திருந்தனர்.  

## பாடல்கள்
இப்படத்திற்கு இசையமைத்தவர் ம. சு. விசுவநாதன் ஆவார்.  

| 1 | "கல்யாண நாள் பார்க்க" | டி. எம். சௌந்தரராஜன், பி. சுசீலா | கண்ணதாசன் | 04:25 |
| --- | --- | --- | --- | --- |
| 2 | "முத்தமோ மோகமோ" | டி. எம். சௌந்தரராஜன், எல். ஆர். ஈஸ்வரி | 06:15 |  |
| 3 | "நிலவென்ன ஆடை" | டி. எம். சௌந்தரராஜன், P. சுசீலா | 03:18 |  |
| 4 | "சுகம் எதிலே" | டி. எம். சௌந்தரராஜன், எல். ஆர். ஈஸ்வரி, கே. ஜே. யேசுதாஸ் | 04:09 |  |
| 5 | "உன்னைத்தானே" | டி. எம். சௌந்தரராஜன், P. சுசீலா | 03:19 |  |
| 6 | "யாரைத்தான் நம்புவதோ" | பி. சுசீலா | 03:08 |  |
| 7 | "பட்டுபாவடை எங்கே" | டி. எம். சௌந்தரராஜன் | 03:16 | } |

- Parakkum Paavai (1966), ராண்டார் கை, தி இந்து, மே 14, 2016
# பெற்றால்தான் பிள்ளையா


**பெற்றால்தான் பிள்ளையா** என்பது 1966 ஆம் ஆண்டு வெளிவந்த இந்திய தமிழ் நாடகத் திரைப்படமாகும். கிருஷ்ணன்-பஞ்சு இயக்கிய இப்படத்திற்கு திரைக்கதை, உரையாடலை ஆரூர்தாஸ் எழுதினார். இத்திரைப்படத்தில் எம். ஜி. ஆர், சரோஜா தேவி, சௌகார் ஜானகி மற்றும் பலரும் நடித்திருந்தனர். 1921 ஆம் ஆண்டு வெளியான அமெரிக்கத் திரைப்படமான *தி கிட்* என்ற படத்தை இது அடிப்படையாகக் கொண்டது.  

பெற்றால்தான் பிள்ளையா 9 திசம்பர் 1966 அன்று வெளியானது. இப்படம் வணிகரீதியாக வெற்றி பெற்றது, திரையரங்குகளில் 100 நாட்களுக்கு மேல் ஓடியது. இது மலையாளத்தில் *அஷ்டமிரோகினி* (1975) என்ற பெயரில் மறுஆக்கம் செய்யப்பட்டது.  

## கதை
கிராமத்தைச் சேர்ந்த ஜீவா (சௌகார் ஜானகி) என்ற பெண்ணை பணக்காரரான சேகர் (அசோகன்) காதலித்து திருமணம் செய்துகொள்கிறார். அவர்களுக்கு ஒரு ஆண் குழந்தையும் பிறக்கிறது. இந்நிலையில் சேகர் மனைவியையும், மகனையும் பிரிந்து நகரத்துக்கு வந்துவிடுகிறார். நகரில் வேறு ஒரு பெண்ணுடன் வாழ்ந்துவருகிறார். அதை அறிந்த ஜீவா கைக்குழந்தையுடன் நகரத்துக்கு வந்து சேகரிடம் நியாயம் கேட்கிறாள். சேகர் அவளை ஏற்க மறுத்து விரட்டிவிடுகிறார். வாழ்கையை வெறுத்த ஜீவா தன் குழந்தையை ஒரு கோயிலி்ல் விட்டுவிட்டு தற்கொலை செய்துகொள்ள செல்கிறாள். கோயிலில் அனாதையாக உள்ள குழந்தையை ஆனந்தன் (எம்.ஜி.ஆர்) எடுத்து வந்து அதற்கு கண்ணன் என்று பெயரிட்டு வளர்க்கிறார். அதேசமயம் தற்கொலைக்கு முயலும் ஜீவா காப்பாற்றப்படுகிறாள். அவளுக்கு பஞ்சவர்ணம் (தங்கவேலு) அடைக்கலம் கொடுக்கிறார்.  

ஒரு சமயம் சேகருக்கு நேரிடும் விபத்தில் காலை இழக்கிறார். பின்னர் ஜீவாவை மனைவியாக ஏற்றுக்கொள்கிறார். தன் குழந்தையை தேடிவரும் ஜீவாவுக்கு அது ஆனந்தனிடம் வளர்வது தெரியவருகிறது. ஜீவா அந்தக் குழந்தையை ஆனந்தனிடம் வந்து கேட்கும்போது அவர் அதைக் கொடுக்க மறுத்துவிடுகிறார். இந்த விவாகாரம் நீதிமன்றத்துக்குச் செல்கிறது. குழந்தையை பெற்றவளிடமே ஒப்படைக்குமாறு நீதிமன்றம் உத்தரவிடுகிறது. குழந்தை இல்லாத ஏக்கத்தில் ஆனந்தனும், ஆனந்தன் இல்லாத ஏக்கத்தில் குழந்தையும் தவிக்கிறது. இறுதியில் என்ன நடந்தது எப்பதே கதை.  

## நடிப்பு

## தயாரிப்பு
பெற்றால்தான் பிள்ளையா படம் 1921 ஆம் ஆண்டு சார்லி சாப்ளினின் *தி கிட்* என்ற அமெரிக்கத் திரைப்படத்தை அடிப்படையாகக் கொண்டதாகும். கிருஷ்ணன்-பஞ்சு (ஆர். கிருஷ்ணன் மற்றும் எஸ். பஞ்சு) இரட்டையர்கள் படத்தை இயக்கினர். எஸ். பஞ்சாபி என்ற பெயரில் பஞ்சு படத்தைத் தொகுப்பைச் செய்தார். ஸ்ரீ முத்துக்குமரன் பிக்சர்ஸ் பதாகையின் கீழ் கே. கே. வாசுவால் இப்படம் தயாரிக்கப்பட்டது. பி. என். சுந்தரம் ஒளிப்பதிவு செய்தார்.  

## இசை
இப்படத்திற்கு எம். எஸ். விஸ்வநாதன் இசையமைத்தார். பாடல் வரிகளை வாலி எழுதினார். "நல்ல நல்ல பிள்ளைகளை" பாடல் வரிகளில் சி. என். அண்ணாதுரையைக் குறிப்பிடுவதாக "மேடையிலே முழங்கும் அறிஞர் அண்ணாப் போல்" என்ற பாடல் வரிக்கு தணிக்கை வாரியம் எதிர்ப்பு தெரிவித்ததால், அந்தப் பாடல் வரிகளை "மேடையிலே முழங்கும் திரு வி. க. போல்" என மாற்றியமைக்க வேண்டியதாயிற்று.  

## வெளியீடும் வரவேற்ப்பும்
பெற்றால்தான் பிள்ளையா 9 திசம்பர் 1966 அன்று வெளியானது. குழந்தைகளிடம் அன்பை விட பாசத்தை விரும்புவோருக்கு படம் கண்டிப்பாக பிடித்ததாக இருக்கும் என்று கல்கி கூறியது. திரைப்படம் வணிக ரீதியாக வெற்றியடைந்தது, திரையரங்குகளில் 100 நாட்களுக்கு மேல் ஓடியது.  

}}
# ராமு


**ராமு** 1966 (*Ramu (1966 film*)) ஆம் ஆண்டு வெளிவந்த தமிழ்த் திரைப்படமாகும். ஏ. சி. திருலோகச்சந்தர் இயக்கத்தில் வெளிவந்த இத்திரைப்படத்தில் ஜெமினி கணேசன், கே. ஆர். விஜயா மற்றும் பலரும் நடித்திருந்தனர். இது 1964இல் இந்தி மொழியில் வெளியான கிஷோர் குமார் நடித்த "தூர் ககன் கி சாஓன் மெய்ன்" என்ற படத்தைத் தழுவி எடுக்கப்பட்டது.  

## தயாரிப்பு
முதலில் இப்படத்தில் கதாநாயகனாக நடிக்க இருந்தவர் ஜெய்சங்கர். ஏவிஎம் நிறுவனம் அவரிடம் கதையைக் கூறி படப்பிடிப்பிற்கு தேதிகளையும் உறுதி செய்துவிட்டது. அந்த சமயத்தில் ஜெமினி கணேசன் அவர்களுக்கு சில படங்கள் சரியான ஓடாததால் பெரிய படத்தயாரிப்பு நிறுவனத்தில் படம் நடித்தால் நல்லது என்று கருதி, நேரே ஏ. வி. மெய்யப்பச் செட்டியார் அவர்களைச் சந்தித்து இப்படத்தில் தான் நடிப்பதற்கு விருப்பப்படுவதாக தெரிவித்து கதாநாயகனாக நடித்தார்.
# சாது மிரண்டால்


**சாது மிரண்டால்** (*Sadhu Mirandal*) 1966 ஆம் ஆண்டு ஏப்ரல் மாதம் 14 ஆம் தேதியன்று வெளிவந்த தமிழ்த் திரைப்படமாகும். திருமலை மகாலிங்கம் இயக்கத்தில் வெளிவந்த இத்திரைப்படத்தில் டி. ஆர். ராமச்சந்திரன், நாகேஷ், கல்பனா மற்றும் பலர் நடித்திருந்தனர்.  
## நடிகர்கள்

### முக்கிய நடிகர்கள்

- நாகேஷ்
- கற்பகமாக மனோரமா
- டி.ஆர். ராமச்சந்திரன் பசுபதியாக
- குட்டி பத்மினி
- பிரபாகர்
- கல்பனா

### சிறப்பு தோற்றங்கள்

- எஸ்.வி. சசுரணம்
- பகவதராக டி.எஸ்.பாலையா

## தயாரிப்பு

நவம்பர் 13, 1958 சென்னையில் வங்கி அதிகாரியான சூர்யநாராயணா,அவரது நண்பர் நாராயண சுவாமி மற்றும் ஜோகிந்தர் ஆகியோரால் பணத்திற்காக கொலை செய்யப்பட்டர்.இந்த சம்பவம் " சூரியநாராயண கொலை வழக்கு" என்று கூறப்பட்டது.மேலும் பீம்சிங்கை திரைகதை எழுத தூண்டியது.இதனை அவர் வெங்கடேசுவர சினிடோன் என்ற நிறுவனத்தின் கீழ் தயாரித்தார்,இவரது உதவியாளர்களான திருமலை மற்றும் மகாலிங்கம் அகியோர் இந்த திரைப்படத்தை இயக்கினர்.வசனங்களை சோமநாதன் எழுதியுள்ளார்.படத்தின் இறுதி நீளம் 3,996 மீட்டர்.  

## ஒலிப்பதிவு

இந்த திரைப்படத்திற்கு டி.கே.ராமமூர்த்தி இசையமைத்தார். பாடல் வரிகளை ஆலங்குடி சோமு மற்றும் தஞ்சை வனன் எழுதியுள்ளார்.ராம முர்த்தி முன்னதாக ம.சு.விஸ்வநாதனுடன் இசையமைத்தார்.இது அவர் தனிச்சையாக இசையமைத்த முதல் திரைப்படமாகும்.  

## வெளியீடும் வரவேற்பும்

சாது மிராண்டல் 14 ஏப்ரல் 1966 இல் வெளியிடபட்டது. இந்த திரைப்படத்தை சன் பீம் நிறுவனம் விநியோகித்தது. இந்தத் திரைப்படம் விமர்சன ரீதியான பாராட்டையும் பெற்றது.
# சரஸ்வதி சபதம்


**சரஸ்வதி சபதம்** (*Saraswathi Sabatham*) 1966 ஆம் ஆண்டு செப்டம்பர் மாதம் 3 ஆம் தேதியன்று வெளிவந்த தமிழ்த் திரைப்படமாகும். ஏ. பி. நாகராஜன் இயக்கத்தில் வெளிவந்த இத்திரைப்படத்தில் சிவாஜி கணேசன், கே. ஆர். விஜயா மற்றும் பலரும் நடித்திருந்தனர்.  

## நடிப்பு
### நடிகர்கள்
- சிவாஜி கணேசன்
- ஜெமினி கணேசன்
- சிவகுமார்
- ஹரனாத்

### நடிகைகள்

## பாடல்கள்
கே. வி. மகாதேவன் இசையமைத்த இத்திரைப்படத்தில் இடம்பெற்ற அனைத்து பாடல்களையும் கவிஞர் கண்ணதாசன் எழுதியிருந்தார்.  

| **எண்** | **பாடல்** | **பாடகர்கள்** | **பாடலாசிரியர்** | **நீளம் (நி:நொ)** |
| --- | --- | --- | --- | --- |
| 1 | அகரமுதல எழுத்தெல்லாம் | டி. எம். சௌந்தரராஜன் | கண்ணதாசன் | 03:10 |
| 2 | தெய்வம் இருப்பது எங்கே | டி. எம். சௌந்தரராஜன் | 03:32 |  |
| 3 | கல்வியா செல்வமா வீரமா | டி. எம். சௌந்தரராஜன் | 03:37 |  |
| 4 | கோமாதா எங்கள் குலமாதா | பி. சுசீலா | 07:42 |  |
| 5 | ராணி மகாராணி | டி. எம். சௌந்தரராஜன் | 03:12 |  |
| 6 | தாய் தந்த | பி. சுசீலா | 03:29 |  |
| 7 | உருவத்தைக் காட்டிடும் கண்ணாடி | பி. சுசீலா | 03:40 | } |
# செல்வம் (1966 திரைப்படம்)



**செல்வம்** 1966 ஆம் ஆண்டு வெளிவந்த தமிழ்த் திரைப்படமாகும். கே. எஸ். கோபாலகிருஷ்ணன் இயக்கத்தில் வெளிவந்த இத்திரைப்படத்தில் சிவாஜி கணேசன், கே. ஆர். விஜயா மற்றும் பலரும் நடித்திருந்தனர்.  

## கதைச்சுருக்கம்
கதைப்படி நாயகிக்கு மாங்கல்ய தோசம் உள்ளது. அவள் யாரைத் திருமணம் செய்துகொள்கிறாளோ அவன் ஓராண்டில் மரணமடைந்துவிடுவான் என்கிறார்கள் சோதிடர்கள். நாயகன் தன் மனதுக்கு உகந்த மாமன் பெண்ணைக் திருமணம் செய்ய விரும்புகிறான். அவளும் அவனுக்காகவே காத்திருக்கிறாள். இந்நிலையில் சோதிடத்தைப் புறந்தள்ளிவிட்டு நாயகியைக் கைபிடித்துவிடுகிறான் நாயகன்.  
மாங்கல்ய தோஷத்தை மீறித் திருமணம் செய்ததால் ஒரு பரிகாரமாக ஓராண்டுக்கு கணவன் மனைவி என இருவரையும் பிரிந்திருக்கச் சொல்கிறார்கள் சோதிடர்கள். ஆனால், இருவரும் இளமை வேகத்தில் அதை மீறிவிடுகின்றனர். அதன்பிறகு என்ன ஆனது சோதிடம் பலித்ததா, இல்லையா என்பதையும், சோதிடம் தொடர்பான பல விமர்சனங்களுடன், சோதிடம் என்பதை மனிதர்கள் தங்கள் சுயலாபத்துக்கே பயன்படுத்திக்கொள்கிறார்கள் என்பதை அழுத்தமாகச் படத்தில் இயக்குநர் வலியுறுத்தியுள்ளார்.  

## நடிகர்கள்
# தாயின் மேல் ஆணை



**தாயின் மேல் ஆணை** 1966 ஆம் ஆண்டு வெளிவந்த தமிழ்த் திரைப்படமாகும். ஜி. ஆர். நாதன் இயக்கத்தில் வெளிவந்த இத்திரைப்படத்தில் ஆனந்தன், கே. ஆர். விஜயா மற்றும் பலர் நடித்திருந்தனர்.  

## பாடல்கள்
இத்திரைப்படத்திற்கு டி. ஜி. லிங்கப்பா இசையமைத்திருந்தார். பாடல் வரிகளை கவிஞர்கள் மருதகாசியும் வாலியும் எழுதியிருந்தனர்.
# தேன் மழை


**தேன் மழை** என்பது 1966 ஆம் ஆண்டு வெளிவந்த இந்தியத் தமிழ் காதல். நகைச்சுவைத் திரைப்படமாகும். முக்தா சீனிவாசன் இயக்கத்தை வி. இராமசாமி தயாரித்தார். வெளிவந்த இத்திரைப்படத்தில் ஜெமினி கணேசன், கே. ஆர். விஜயா ஆகியோர் முதன்மை வேடங்களிலும் மேஜர் சுந்தரராஜன், நாகேஷ், சோ, சச்சு, மனோரமா ஆகியோர் துணை வேடங்களில் நடித்துள்ளனர். இப்படம் 23 செப்டம்பர் 1966 அன்று வெளியானது.  

## கதை
பாஸ்கர் (ஜெமினி கணேசன்) தூக்கத்தில் நடக்கும் நோய் கொண்டவர். சிதம்பரத்தை தூக்கத்தில் பாஸ்கர் கொன்றதாக நாகலிங்கம் (மேஜர் சுந்தரராஜன்) குற்றம் சாட்டுகிறார். மேலும் பலவகையிலும் அவரை மிரட்டிவருகிறார். நிர்மலா பாஸ்கரை காதலித்து ரகசிய திருமணம் செய்து கொள்கிறார். இறுதியாக, நாகலிங்கம் பாஸ்கர் பணக்கார பெண்ணான கிரிஜாவை திருமணம் செய்து கொள்ள வேண்டும் என்றும், பாஸ்கரின் குற்றத்திற்கு நாகலிங்கம் வைத்திருந்ததாகக் கூறப்படும் ஆதாரங்களை அழித்ததற்குப் பிரதிபலனாக வரதட்சணைப் பணத்தை தன்னிடம் கொடுக்க வேண்டும் என்றும் வற்புறுத்துகிறார். நிர்மலாவின் சகோதரர், வேணுவும் (நாகேஷ்), சிதம்பரத்தின் மகன் வாசுவும் (சோ), நாகலிங்கம்தான் சிதம்பரத்தைக் கொன்றவர் கொலையாளி என கண்டுபிடித்து பாஸ்கரை எப்படி காக்கிறார்கள் என்பதே கதை.  
## நடிகர்கள்
- பாஸ்கராக ஜெமினி கணேசன்
- நிர்மலாவாக கே. ஆர். விஜயா
- நாகலிங்கமாக மேஜர் சுந்தரராஜன்
- முத்துவாக வெண்ணிற ஆடை மூர்த்தி
- ராமாராவ்
- வேணுவாக நாகேஷ்
- சிதம்பரம்/வாசுவாக சோ
- அப்பாதுரையின் மனைவியாக டி. பி. முத்துலட்சுமி
- பாரதிமேனன்
- காந்திமதி
- இந்திராவாக மனோரமா
- கிரிஜாவாக சச்சு
- சுசீலா
- டி. எம். சௌந்தரராஜன்
- சரளா
- அப்பாதுரையாக என். இராமாராவ்

## படக்குழு
- இசை - டி. கே. ராமமூர்த்தி
- ஒளிப்பதிவு - கர்ணன்
- ஒலிப்பதிவு - விஸ்வநாதன், கருணாகரன்
- கலை - அ. ராமசாமி
- படத்தொகுப்பு - அருணாசலம்
- ஸ்டில்ஸ் - ரங்கநாதன்
- ஒப்பனை - ரெங்கசாமி, ராமசாமி, சுந்தரம், பாண்டியன்
- உடை - குப்புசாமி,
- உடை உதவி - மச்சகலை
- சண்டைப் பயிற்சி - திருவாரூர் தாஸ்
- உதவி இயக்குனர்கள்- சி. என். முத்து, எம். ஆர். ராஜூ
- தயாரிப்பு நிர்வாகம் - சேதுமாதவன், குழந்தை வேலு
- தயாரிப்பு - வி. ராமசாமி
- இயக்கம் - முக்தா சீனிவாசன்

## தயாரிப்பு
இத்திரைப்படம் சலனப்படங்களை அறிமுகக் குறிப்புகளைக் காட்டும்போது பயன்படுத்தப்பட்டிருந்தது.  

## பாடல்
இப்படத்திற்கு டி. கே. ராமமூர்த்தி இசையமைக்க, வாலி பாடல் வரிகளை எழுதினார்.  
| பாடல் | பாடகர்(கள்) | நீளம் |  |
| --- | --- | --- | --- |
| "ஆரம்பமே இப்படித்தான் தெரிஞ்சுக்கோ" | பி. சுசீலா, சரளா | 03:24 |  |
| "நெஞ்சே நீயே" | பி. சுசீலா | 03:29 |  |
| "கல்யாண சந்தையிலே காதல் விலை போகுமா" | பி. சுசீலா | 03:05 |  |
| "விழியல் காதல் கடிதம்" | பி. சுசீலா, டி. எம். சௌந்தரராஜன் | 03:19 |  |
| "என்னடி செல்லக்கண்ணே எண்ணம் எங்கோ போகுதே" | சரளா | 03:11 | } |

## வரவேற்பு
கல்கி ஒரு கலவையான விமர்சனத்தை அளித்தது, சில நடிகர்களின் நடிப்பைப் பாராட்டியது, ஆனால் இசையை விமர்சித்தது, மேலும் படம் ஒட்டுமொத்தமாக திருப்திகரமாக இல்லை என்று கூறியது.
# வல்லவன் ஒருவன்


**வல்லவன் ஒருவன்** (Vallavan Oruvan) 1966 ஆம் ஆண்டு நவம்பர் மாதம் 11 ஆம் தேதியன்று வெளிவந்த தமிழ்த் திரைப்படமாகும்.  
ஆர். சுந்தரம் இயக்கத்தில் வெளிவந்த இத்திரைப்படத்தில் ஜெய்சங்கர், எல். விஜயலட்சுமி மற்றும் பலர் நடித்திருந்தனர். 1964 இல் பிரான்சிய மொழி திரைப்படமான *சேடோ ஆப் ஈவில்* என்னும் திரைப்படத்தைத் தழுவி இப்படம் அமைந்துள்ளது.  

## கதைச் சுருக்கம்
ஒரு ஆபத்தான கும்பல் ஆயுதங்கள் மற்றும் வெடிகுண்டுகளை தயாரிக்கின்றது. அவற்றை கொள்ளையடிக்க, இரயில் வண்டியைத் தண்டவாளத்தை விட்டு விலகச் செய்ய, சட்டம் மற்றும் ஒழுங்கை சிதைக்க பயன்படுத்துகின்றது. அவர்கள் சென்னை நகரில் உள்ள ஒரு தீப்பெட்டி தொழிற்சாலையில் இருந்து கந்தகத்தைப் பயன்படுத்தி வெடிகுண்டுகளை உருவாக்குகின்றனர். இந்த வழக்குகளை விசாரிக்க மத்திய குற்றவியல் துறை அதிகாரி ஒருவர் சென்னைக்கு அனுப்பப்படுகிறார். அங்கு அவர் பல தடயங்களைக் கண்டுபிடித்து, அந்த தொழற்சாலைக்கு செல்லும் பொழுது அங்கு கொல்லப்படுகிறார். அவரது கொலை விசாரணைக்கு, மற்றொரு குற்றப் புலனாய்வு அதிகாரியான சங்கர், மும்பை நகரின் காவல்துறைத் துணைத்தலைவர் மூலம் நியமிக்கப்படுகிறார். சங்கர் சென்னைக்கு வந்ததும், அவரது எதிரிகள் அவரை பின்தொடர்கின்றனர். சென்னை அலுவலகத்தில் குமார் அவருக்கு விசாரணைகளில் உதவுகிறார்.  

சங்கர் பல சவால்கள் மற்றும் ஆபத்துகளை எதிர்கொள்கிறார். அவரைக் கொல்ல பல முயற்சிகள் மேற்கொள்ளப்படுகின்றன. அவர் மருத்துவராகிய சர்குணத்தின் சகோதரி தாராவை காதலிக்கிறார். சங்கரின் சென்னை அலுவலகத்தின் தலைவர், தீப்பெட்டித் தொழிற்சாலைக்கு ஒதுக்கப்பட்ட கந்தகம், வெடிகுண்டுகள் மற்றும் ஆயுதங்களை தயாரிக்க மற்றொரு இடத்திற்கு மாற்றப்படுவதாக முக்கியமான தகவல்களை கண்டுபிடிக்கிறார். ஆனால் அவர் முழுமையான தகவல்களை அறிவிக்கும் முன்னர், அவர் கொல்லப்படுகிறார். சங்கரின் தனிப்பட்ட உதவியாளர்கள் சுசி மற்றும் இரஜினி, கும்பலின் ஒரு பகுதியாக இருக்கிறார்கள் மற்றும் விசாரணைகள் பற்றிய தகவல்களை கும்பலுக்கு அனுப்புவதில் முக்கியப் பங்கு வகிக்கிறார்கள். அவர்கள் தனித்தனியாக சங்கரை கவர முயற்சித்து அடைகிறார்கள்.  

சர்குணம் தாராவிடம் சங்கரின் வாழ்க்கை ஆபத்தில் உள்ளதால், அவரை சென்னையிலிருந்து வெளியே அனுப்ப பரிந்துரைக்கிறார். அவர் சங்கருக்கு மருந்து தருகிறார். மருந்தை குடித்ததால் மயக்கமடைந்தது போல் நடிக்கிறார் சங்கர். அவரை சில ஆட்கள் கடத்திச் சென்று அவரிடம் தகவல்களைப் பெற முயற்சி செய்கின்றனர். ஆனால் சங்கர் எழுந்து அவர்களை அடித்து, வெடிமருந்து தயாரிப்பது மற்றும் தொழிற்சாலையின் இடம் முதலிய தகவல்களைப் பெறுகிறார்.  

தாரா, குமாரும் குமாரின் காதலியான அம்முக்குட்டி ஆகியவர்களின் உதவியுடன், சங்கர் தீப்பெட்டி தொழிற்சாலைக்குச் சென்று, வெடிகுண்டுகள் தயாரிக்கும் பணிக்கு கந்தகத்தை எடுத்துச் செல்லும் சரக்குந்தை பின்தொடர்கிறார். அங்கு இந்த கும்பல்களின் தலைவன் சர்குணம் என்று தெரிகிறது. பின்னர் நிகழும் சண்டையில், சர்குணம் கொல்லப்படுகிறார், தொழிற்சாலை பற்றி எரிகிறது. ஆனால் சங்கர், தாரா, குமாரும் அம்முக்குட்டியும் பாதுகாப்பாக வெளியேறுகிறார்கள்.  

## கதாபாத்திரங்கள்
;ஆண் கதாபாத்திரங்கள்  
- குற்றப் புலனாய்வு அதிகாரி சங்கராக ஜெய்சங்கர்
- குமார் ஆக தேங்காய் சீனிவாசன் *பளிங்கினால் ஒரு மாளிகை* பாடல் ஆங்கல இசையமைப்பாளரான *ஆர்டி சா* வின் *பிரேனெசி* என்னும் பாடலைத் தழுவி இசையமைக்கப்பட்டிருந்தது.
# யாருக்காக அழுதான்


**யாருக்காக அழுதான்** (*Yaarukkaga Azhudhaan*) 1966 ஆம் ஆண்டு சூலை மாதம் 22 ஆம் தேதியன்று வெளிவந்த தமிழ்த் திரைப்படமாகும். ஜெயகாந்தன் திரைக்கதை, இயக்கத்தில் வெளிவந்த இத்திரைப்படத்தில் நாகேஷ், கே. ஆர். விஜயா மற்றும் பலரும் நடித்திருந்தனர். இப்படத்திற்கு எஸ். வி. இரமணன் இசை அமைத்துள்ளார்.
# ஆலயம் (திரைப்படம்)


**ஆலயம்** 1967 ஆம் ஆண்டு வெளிவந்த தமிழ்த் திரைப்படமாகும். "திருமலை மகாலிங்கம்" இயக்கத்தில் வெளிவந்த இத்திரைப்படத்தில் மேஜர் சுந்தரராஜன், வசந்தா, நாகேஷ் மற்றும் பலர் நடித்திருந்தனர்.  

## விருதுகள்
- சிறந்த தமிழ்த் திரைப்படத்துக்கான தேசிய விருது (1967)
- சிறந்த திரைப்படத்துக்கான தமிழக அரசின் திரைப்பட விருது (1967) - இரண்டாவது இடம்
# அரச கட்டளை


**அரச கட்டளை** (*Arasa Kattalai*) என்பது 1967 ஆம் ஆண்டு வெளிவந்த இந்தியத் தமிழ் வரலாற்றுத் திரைப்படமாகும். இதை எம். ஜி. சக்ரபாணி இயக்கினார். இத்திரைப்படத்தில் எம். ஜி. ஆர், சரோஜாதேவி ஆகியோர் முதன்மை வேடங்களிலும் ஜெயலலிதா, எம். என். நம்பியார், எஸ். ஏ. அசோகன் ஆகியோர் துணை வேடங்களில் நடித்தனர். இது 1967 மே 19 அன்று வெளியானது.  

## கதை
குமரி நாட்டு மன்னர் (பி. எஸ். வீரப்பா) நாட்டில் நடப்பது எதுவும் தெரியாமல் இருக்கிறார். அமைச்சர் (ஆர். எஸ் மனோகர்) மக்கள் மீது அதிக வரி விதித்து கொடுமைப் படுத்துகிறார். இதனால் மக்களிடையே ஒரு புரட்சிக் குழு உருவாகிறது. அந்தக் குழுவில் உள்ள விஜயன் (எத்.ஜி.ஆர்) ஒரு கட்டத்தில் மன்னரைச் சந்தித்து மக்களின் அவல நிலையைக் கூறுகிறான். இதனைக் கேட்டு அதிர்ச்சியடைந்த மன்னர் *மக்களின் மனதறிந்த நீரே இனி மன்னன். இது அரசகட்டளை* என்று கூறிவிட்டு தற்கொலை செய்துகொகிறார். பிறகு அமைச்சர் மேற்கொள்ளும் சூழ்ச்சிகளை விஜயன் எவ்வாறு முறியடிக்கிறான் என்பதே கதை.  

## நடிகர்கள்

## தயாரிப்பு
இந்தப் படத்துக்கு முதலில் பவானி என்று பெயர் வைத்தனர். ஏ. கே. வேலன் எழுதிய கதையை மஸ்தான் இயக்கவிருந்தார். எம். ஜி. இராமச்சந்திரனின் அண்ணன் சக்ரபாணி இந்தப் படத்தைத் தயாரிப்பதாக இருந்தார். சில முன்னேற்றங்களுக்குப் பிறகு அது கைவிடப்பட்டது. பின்னர் சக்ரபாணி இந்தப் படத்தை அரச கட்டளை என்ற பெயரில் உயிர்ப்பித்தார். இராமச்சந்திரன் மீண்டும் நடிக்கத் தொடங்கினார். எம்.ஜி.ஆர். பிக்சர்ஸ் கதை இலாகாவினர் எழுதிய கதைக்கு சொர்ணம் உரையாடல் எழுதினார். சக்ரபாணி இயக்கியது மட்டுமல்லாமல், படத்தில் ஒரு சிறப்புத் தோற்றத்திலும் நடித்தார். இந்தப் படத்தின் மூலம் ஜெயலலிதா "கவர்ச்சி கன்னி" என்ற பட்டத்தைப் பெற்றார்.  

## பாடல்கள்
இப்படத்திற்கு கே. வி. மகாதேவன் இசையமைத்தார். "ஆடி வா", "வேட்டையாடு விளையாடு" ஆகிய பாடல்கள் மிகவும் பிரபலமடைந்தன.  

## வெளியீடும் வரவேற்பும்
அரச கட்டளை 1967 மே 19 அன்று வெளியானது. இந்தப் படம் திரையரங்குகளில் 10 வாரங்கள் ஓடியது, வணிக ரீதியாக வெற்றிபெறவில்லை.  

## பரவலர் பண்பாட்டில்
இப்படத்தில் இடம்பெற்ற "வேட்டையாடு விளையாடு" பாடலில் பிரபலத்தால் கௌதம் வாசுதேவ் மேனன் 2006 ஆண்டு இயக்கிய படத்திற்கு அதே பெயரில் தலைப்பு வைக்க காரணமாயிற்று.
# அதே கண்கள்


**அதே கண்கள்** 1967 ஆம் ஆண்டு வெளிவந்த தமிழ்த் திரைப்படமாகும். ஏ. சி. திருலோகச்சந்தர் இயக்கத்தில் வெளிவந்த இத்திரைப்படத்தில் ரவிச்சந்திரன், காஞ்சனா மற்றும் பலரும் நடித்திருந்தனர்.  

- Athey Kangal 1967, ராண்டார் கை, தி இந்து, சூன் 27, 2015
# பக்த பிரகலாதா


**பக்த பிரகலாதா**1967 ஆம் ஆண்டு வெளிவந்த தமிழ்த் திரைப்படமாகும். சி. எச். நாராயணமூர்த்தி இயக்கத்தில் வெளிவந்த இத்திரைப்படத்தில் எஸ். வி. ரங்கராவ், அஞ்சலி தேவி மற்றும் பலர் நடித்திருந்தனர்.  

இத்திரைப்படத்தில் பிரபல கருநாடக இசைப் பாடகர் எம். பாலமுரளி கிருஷ்ணா நாரதர் வேடத்தில் நடித்துள்ளார்.  

இப்படம், இதே பெயரில் 1967 ஆம் ஆண்டில் தெலுங்கில் வெளியான மூலத் திரைப்படத்தின் மொழிமாற்றுத் திரைப்படமாகும்.
# பாமா விஜயம் (1967 திரைப்படம்)



**பாமா விஜயம்** 1967 ஆம் ஆண்டு வெளிவந்த தமிழ்த் திரைப்படமாகும்.கே. பாலச்சந்தர் இயக்கத்தில் வெளிவந்த இத்திரைப்படத்தில் நாகேஷ், முத்துராமன் மற்றும் பலரும் நடித்திருந்தனர். எம்.எசு. விசுவநாதன் இசையில் கண்ணதாசன் பாடல்களை எழுதினார்.  

## விருதுகள்
- 1967 ஆம் ஆண்டிற்கான சிறந்த திரைப்படத்துக்கான தமிழக அரசின் திரைப்பட விருது - மூன்றாவது இடம்